Joep Franssen

Joep Franssen, bienaam Jupke,  (Voelender, 6 december 1899 – Ubachsberg, 27 februari 1975) waas 'ne Nederlands Limburgse fitserenner. Hae waas professional van 1922 pès 1933.

In 1924 wón hae de Runj van Zuud-Limburg. De belangriekste euverwinning van Franssen waas aevel in 1927 toen hae nationaal kampioen op de waeg woort bie de elite-renners veur Rinus van Rooy en Gerrit van den Berg. In 1925 behaolde hae ouch al ein derde plaatsj op 't NK op de waeg achter Jorinus van der Wiel en Piet Ikelaar.

In 1929 en 1930 naom hae deil aan 't WK op de waeg. Allebei de keëre behaolde hae 'n vieftieënde plaatsj.

Categorie:Fietsrenners
Categorie:Luuj gebaore in de neugeteenden iew
Categorie:Luuj gesjtorve in d'n twintigsten iew
Categorie:Persoene oet Nederland
Categorie:Limburgse sjporters